cyanic-selkie/wikianc huggingface dataset:
Érica Farías
Proffbokser
Etter 19 strake kamper ubeseiret, møtte hun 20. april 2014 den belgiske bokseren Delfine Persoon, hvor hun tapte WBC-beltet i lettvekt.
Farías gikk opp én vektklasse 15. november 2014 mot landskvinnen Alejandra Oliveras, og vant WBC-beltet i super lettvekt. Hun forsvarte tittelen et halvt år senere mot svenske Klara Svensson.
9. juni 2017 møter hun den norske WBA-, WBC-, WBO-, WPBF- og IBF-mesteren Cecilia Brækhus til kamp om de fem beltene i weltervekt.
Barbaticupes
Utseende
En middelsstor, smal, mørkbrunlig bille. Hodet har påfallende knøler, dekkvingene er lange og smale med tett og kraftig punktering. Pronotum har skarpt framskytende forhjørner.
Historie
Slekten er bare kjent fra kritt, 99-98 millioner år før nåtid, fra rav fra Myanmar.
Kontraktsgruva
Kontraktsgruva er ei kullgruve som går innover i Grønfjordfjellet (547 moh) fra vest, like over Larvika) og Grønfjorden, i Nordenskiöld Land, Spitsbergen. Gruva ligger sørvest for selve Grønfjordfjellet og vest for Brattdalen. Fjellene i øst er bratte.
Den såkalte Kontraktsgruva er fra tidlig 1900-tall. Kullfeltene her ble annektert av et selskap dannet av Christian Anker, men i 1916 ble alt overtatt av Store norske Spitsbergen kulkompani.
Kulturminnene er alle fra første kvartal av 1900-tallet.
Tour de Ski 2013/14
Tour de Ski 2013/14 var den åttende utgaven av Tour de Ski og startet 28. desember 2013 og ble avsluttet 5. januar 2014. Touren inngår i verdenscupen i langrenn 2013/14. Det første rennet (prologen) ble arrangert i Oberhof i Tyskland, og avslutningsrennet ble som vanlig arrangert opp alpinbakken i Val di Fiemme i Italia.
På grunn av snømangel i Oberhof ble det besluttet at det klassiske skirennet som skulle blitt arrangert den 29. desember ble erstattet med en sprintetappe i fristil. Dette førte til at fjorårsvinneren Justyna Kowalczyk trakk seg fra rennet i protest, da hun hevdet at det er for få klassiske skirenn i touren.
For første gang ble det norsk seier i Tour de Ski. I kvinneklassen ble det tredobbel norsk seier, Therese Johaug vant foran Astrid Uhrenholdt Jacobsen og Heidi Weng. I herreklassen ble det firedobbelt norsk, Martin Johnsrud Sundby vant foran Chris Jespersen, Petter Northug og Sjur Røthe. Johannes Dürr, som opprinnelig fikk tredjeplassen sammenlagt i herreklassen (og hadde beste tid på sisteetappen), ble i etterkant diskvalifisert av FIS etter at han tilsto dopingbruk.
Etappe 1
Oberhof
Menn
4,5 km fristil
Kvinner
3 km fristil
Menn
1,5 km Sprint
Kvinner
1,5 km Sprint
Etappe 7
9 km fristil, jaktstart (etappetid)
Lokal høyskole
Lokal høyskole (eng: community college) er en utdanningsfom i USA som kan betraktes som en mellomting mellom norsk videregående skole og høyskole. Skolene er vanligvis to-årige og tilbyr både yrkesfaglige og studieforberedende program. Skolene retter seg mot lokalbefolkningen og er ofte delvis finansiert ved hjelp av støtte fra det lokale fylket.
Soren Ludolph
Soren Ludolph (født 25. februar 1988) er en tysk friidrettsutøver, som konkurrerer i mellomdistanseløp. Han representerte Tyskland under Sommer-OL 2012, der han ble utslått i de innledende rundene på 800 meter.
Reidar Dahl
Reidar Dahl (født 27. oktober 1893, død 27. november 1977 i Oslo) var en norsk jurist og leder for Norges Fotballforbund i to perioder, fra 1936 til 1949 og fra 1953 til 1955.
Fra 1923 virket han som høyesterettsadvokat. Han var medlem av SFK Lyn. For sin innsats for norske scenekunstnere under den andre verdenskrig ble han den 6. april 1967 utnevnt til æresmedlem av Norsk Skuespillerforbund, som han var mangeårig rådgiver for (og advokat). Dahl var også juryformann for Egebergs Ærespris etter krigen og mottok i 1958 den største utmerkelse man kan få fra Norges Idrettsforbund, nemlig NIFs plakett. På 1960-tallet var Dahl formann i Ankenemnda for Yrkesskadetrygden.
Tjenestekonto
En tjenestekonto eller applikasjonskonto er en digital identitet brukt av en applikasjonsprogramvare eller tjeneste for å interagere med andre applikasjoner eller operativsystemet. De brukes ofte for maskin-til-maskin-kommunikasjon (M2M), for eksempel programmeringsgrensesnitt (API). Tjenestekontoen kan være en priviligert identitet innenfor konteksten av applikasjonen.
Oppdatering av passord
Lokale tjenestekontoer kan interagere med forskjellige komponenter av operativsystemet, hvilket gjør koordinering av passordendringer vanskelig. Dette medfører at passord til tjenestekontoer i praksis sjelden byttes, hvilket utgjør et betydelig sikkerhetsspørsmål for en organisasjon.
Noen typer tjenestekontoer har ikke passord.
Vide tilganger
Tjenestekontoer brukes gjerne av applikasjoner for å få tilgang til databaser, kjøre batch-jobber eller skript, eller for å gi tilgang til andre applikasjoner. Slike priviligerte identieter har ofte vide tilganger til virksomhetens underliggende datalagre som ligger i applikasjoner og databaser.
Passord for slike kontoer er ofte bygget inn og lagret i klartekst-filer, hvilket gir en sårbarhet som kan repliseres på tvers av flere tjenere for å gi feiltoleranse for applikasjoner. Denne sårbarheten utgjør en signifikant risiko for en organisasjon fordi applikasjonen ofte huser akkurat den type data som er interessante for avanserte vedvarende trusler.
Tjenestekontoer er en ikke-personlig digital identitet og kan deles.
Misbruk
Google Cloud lister opp flere muligheter for misbruk av tjenestekontoer:
Aleksandr Jakovlev (flykonstruktør)
Aleksandr Jakovlev studerte på det militære luftfartsakademi i Moskva og ble uteksaminert som ingeniør i 1931. Han arbeidet fra 1932 i et konstruksjonsbyrå, som er blitt oppkalt etter ham. I denne stillingen ble han i 1937 utnevnt som sjefsingeniør. I 1948 ble han minister for luftfartsindustrien i Sovjetunionen etter han allerede siden 1940 var vicefolkekommissær for luftfartsindustrien. Før andre verdenskrig deltok han  på flere reiser til utlandet, blant annet til Italia, England og Tyskland, hvor han gjorde seg fortrolig med flyproduksjon. Etter det tyske overfallet på Sovjetunionen arbeidet han samtidig med flytting av flyfabrikkene lenger mot øst (bak Ural), stadig som var leder av sitt konstruksjonsbyrå.
I sine memoarer beskriver Jakovlev sine regelmessige samtaler med Stalin som hadde stor innflytelse på alle aspekter innen den industrielle utvikling. Han gikk helt ned til den minste detalj, spesielt med luftfartsindustrien og utviklingen av kampfly.
Konstruksjonsbyrået Jakovlev utviklet under andre verdenskrig en rekke jagerfly som inngikk i det sovjetiske luftvåpen. Spesielt jagerflyene Jakolev Jak-1, Jakolev Jak-3 og Jakolev Jak-9, men også transportfly som Jakolev Jak-6. I 1945 utviklet byrået det første sovjetiske, jetdrevne militærfly, Jakolev Jak-15, som ble bygget samtidig med MEG-9. Det mest kjente sivile Jak-fly i dag, er Jakolev Jak-42, et tre-motores passasjer mellomdistansefly; men også tallrike oppvisningsfly ble gjennom tiden utviklet av byrået. Alt i alt utviklet Jakovlevs flykonstruksjonsbyrå om lag 100 flytyper.
Jakovlev ble æret med mange æresbevisninger. Han fikk Lenin-prisen seks ganger Stalinprisen og ti ganger Lenin-ordenen. Han fikk også Æreslegionens kors.
Jakovlev var gift med Jekaterina Matvejeva Jakovlev. Han hadde to sønner, Sergej og Aleksandr.
Gaetano Pollio
Gaetano Pollio (født 30. desember 1911 i Meta di Sorrento nær Napoli i Italia, død 13. mars 1991 i Salerno) var en italiensk katolsk misjonær og biskop, først i Kina og senere i Italia. Han virket i Kina og satt der fengslet fra 1948 til 1951. Han var et vitne og direkte offer for undertrykkelsen og bruddene på menneskerettighetene utført av det totalitære regime som der var i ferd med å etablere seg.
Erkebiskop i Kina
Pave Pius XII utnevnte ham den 12. desember 1946 erkebiskop av Kaifeng. Han ble bidpeviet den 13. april 1947 av den apostoliske nuntius, erkebiskop og senere kardinal Antonio Riberi. Medkonsekratorer var biskopene Mario Civelli og Pietro Massa, som begge hadde sitt biskoppelige virke i Kina.
Etter at Mao Zedongs kommunistiske styrker seiret over Kuomintangs styrker i Kaifeng i juni 1948, ble Gaetano Pollio arrestert senere samme år. Han skriver i sine memoarer: «Jeg ble utsatt for de mest ydmykende, de mest nedverdigende og de mest frastøtende gjerninger. Med en tidligere general fra den nasjonalistiske hær og en universitetsprofessor, samt andre internerte, måtte vi blande ekskrementer med jord, fylle kurver med det og transportere det i vogner.»  Etter at han ble løslatt tre år senere, returnerte han til Italia i oktober 1951, men forble erkebiskop av Kaifeng, altså som biskop i eksil og ikke i stand til å utøve sitt embede, til 1960.
Erkebiskop i Italia
Den 8. september 1960 utnevnte pave Johannes XXIII ham til erkebiskop av Otranto. Der var han til han ble utnevnt av pave Paul VI til erkebiskop av Salerno den 5. februar 1969, og til apostolisk administrator av bispedømmet Acerno. Fra 1962 til 1965 deltok han på Det andre Vatikankonsil. I august 1973 ble Pollio også i tillegg utnevnt til biskop av Campagna.
Pave Johannes Paul II godtok hans sykdomsbetingede fratreden fra alle embeter 20. oktober 1984. Pollio døde i 1991 i en alder av 79 år.
Episkopalgenealogi
Hans episkopalgenealogi er:
Utagawa Kuniyoshi
Utagawa Kuniyoshi (歌川国芳), født 1797, død 14. mars 1861, var en japansk kunstner, grafiker og illustratør. Han regnes sammen med Kunisada og Hiroshige som de fremste i ukiyo-e under den sene Edo-perioden.
Biografi
Utagawa Kuniyoshi ble født i nærheten av Nihonbashi, i hovedstaden Edo. Han var sønn av en silkefarger og hans barndomsnavn var Yoshisaburō. Som ungdom likte han bildebøkene til Kitao Shigemasa og Kitao Masayoshi, samt verkene til Katsukawa Shun'ei og Katsukawa Shuntei.
I 1811 ble han lærling ved et studioet til Toyokuni I, hvor han lærte å lage yakusha-e (portretter av skuespillere) og bijin-ga (portretter av vakre kvinner) i Utagawa-stilen. I begynnelsen av karrieren ble han imidlertid overskygget av mer suksessrike kunstnere, en av dem var Kunisada som også var Toyokunis lærling, og det sies at han hadde det så vanskelig økonomisk at han begynte å selge tatami for å få endene til å møtes. Han oppnådde først suksess i 1827 med de fem første krigerbildene (musha-e) i The 108 Heroes fra den populære Suikoden. Denne bildeserien hentet inspirasjon fra Takizawa Bakins japanske oversettelse av Tales from the Swamps, som skildrer edle røvere som kjemper mot skurke lignende myndigheter. Disse gjorde ham berømt og førte til en økt interesse for Suikoden, noe som resulterte i en ny utgave av verket to år senere.
All the Men in Dresses
All the Men in Dresses er et musikkalbum med HGH, utgitt i 2007.
Ehrenfried Günther Freiherr von Hünefeld
Ehrenfried Günther Freiherr von Hünefeld (født 1. mai 1892, død 5. februar 1929) var en tysk pioner innen flyvning og initiativtager til den første transatlantiske flygning fra øst til vest.
Biografi
Som følge av sitt fysiske handicap kunne han ikke vende tilbake til tjenesten og gikk i stedet inn i utenrikstjenesten, hvor han ble utstasjonert i Sofia, Konstantinopel og som keiserlig visekonsul i Nederland. Ved første verdenskrigs slutt ble han værende i Holland i halvannet år som medarbeider for den tyske kronprins Wilhelm, før han så vendte tilbake til Tyskland, hvor han ble pressetalsmann for det store tyske rederiet Norddeutscher Lloyd i Bremen.
Transatlantisk flygning
Etter at Charles Lindbergh hadde fløyet over Atlanten fra vest mot øst i mai 1927 ble ideen om å fly den motsatte veien i ett strekk mer og mer populær. Det er mer vanskelig å fly fra øst til vest på grunn av at det i dette området oftest blåser fra vest, noe som da gir motvind. I 1927 kjøpte Hünefeld to Junkers W 33-fly fra flyprodusenten Junkers i Dessau. Han kalte flyene opp etter Norddeutscher Lloyds flaggskip SS «Bremen» og SS «Europa». Planene ble støttet av Hugo Junkers og Hermann Köhl, en pilot fra første verdenskrig og sjef for Deutsche Luft Hansas avdeling for nattflygninger.
Etter en rekke testflygninger, hvor det blant annet ble satt rekord for lengste flytider, fløy Hünefeld og Köhl til Baldonnel i Irland, hvor de møtte iren James C. Fitzmaurice, som var kommandant i Irish Air Corps. Den 12. april forlot de tre piloter Baldonnel med flyet «Bremen» og satte kurs mot New York. Etter å ha krysset Atlanterhavet landet de med flyet på Greenly Island på den sørlige kyst av Labradorhalvøya i Canada etter 37 timers flygning. Selv om de ikke hadde nådd det planlagte mål, hadde de som de første krysset Atlanteren fra øst mot vest. Ved lov av den 2. mai 1928 utstedt av Kongressen ble Hünefeld og de to co-pilotene tildelt den amerikanske medaljen Distinguished Flying Cross.
Jordomflyvning
Senere samme år, den 18. september 1928 fløy von Hünefeld og den svenske pilot Karl Gunnar Lindner fra Berlin i flyet Europa i et forsøk på å fly Jorden rundt. Etter ankomst til Tokyo den 20. oktober ble forsøket på å nå Jorden rundt innstilt på grunn av dårlig vær og Hünefelds dårlige helse.
Hünefeld døde i februar 1929 i Berlin av magekreft og er begravd på kirkegården Landeseigener Friedhof Berlin-Steglitz.
Våge
Våge er flere steder i Norge, fra gammelnorsk Vágr «liten bukt»:
Seb’s Hotel
Seb's Hotel er et musikkalbum med HGH, utgitt i 2003.
Solumveien (Ringerike)
Solumveien (1–209, 2–230) er ei gate på Nakkerud i Ringerike. To av husene, Solumveien 228 og 230 (Kvernbakken), ligger i Modum kommune.
Den starter fra Vikersundveien, ved Tyrihall, der den også krysser Grefsrudveien. Den løper vestover, og dreier sørover ved Berggårdsveien. Vest for Solum gård, der veien krysser elven Henåa, endrer veien navn til Tonsveien.
Veien ligger cirka 135 meter over havet ved Vikersundveien.
Sør-Korea under VM i friidrett 1983
Sør-Korea deltok under VM i friidrett 1983 (utendørs) fra 7. til 14. august 1983 i Helsingfors i Finland, og vant ingen medaljer under mesterskapet.
Sør-Korea under VM i friidrett 1987
Sør-Korea deltok under VM i friidrett 1987 (utendørs) fra 28. august til 6. september 1987 i Roma i italia, og tok ingen medaljer under mesterskapet.
Centre-Est
Centre-Est er en av Burkina Fasos 13 regioner. Regionen hadde 1,132,023 innbyggere i 2006. Regionhovedstaden er Tenkodogo. Tre provinser utgjør regionen: Boulgou, Koulpélogo og Kouritenga.
Fujiwara no Otomuro
Fujiwara no Otomuro (藤原乙牟漏) (760–790) var en av Japans keiserinner, og hun var veldig respektert ved hoffet.
Hennes foreldre var Fujiwara no Yoshitsugu og Abe no Komina. Hennes søster var Fujiwara no Moroane som ble gift med Fujiwara no Momokawa.
Otomuro ble gift med keiser Kammu, og de fikk sønnene keiser Heizei og keiser Saga, og datteren prinsesse Koshi.
Åse Rangnes Søvik
Åse Rangnes Søvik (født 1935 i Vågan, Lofoten, død 3. desember 2010) var en norsk pedagog og billedkunstner født og oppvokst i Lofoten, bosatt i Isfjorden siden 1963. Hun arbeidet særlig med grafikk i teknikkene tresnitt, linosnitt, etsning og collografi, men også noe tegning. Som pedagog arbeidet hun ved Isfjorden barneskole i en årrekke
Søvik har hatt flere separatutstillinger og deltatt på flere kollektive utstillinger, blant annet kunstnerjuryerte utstillinger, som Møreutstillinga, Vestlandsutstillingen og Nordnorsken. Hun var medlem av Norske Billedkunstnere (NBK). Hun var med på å etablere Rauma Grafikkgruppe i Isfjorden, et verksteds samarbeide mellom henne, Halvard Hatlen og Gunn Morstøl. Utover ett felles verksted ble det en ganske aktivt utstillingsvirksomhet og møtepunkt for kunstinteresserte. Verkstedet hadde overnattingsmulighet og ble besøkt av mange tilreisende kunstnere fra hele Norden.
Søvik illustrerte boken om Nordlandshandelen fra Isfjorden med mange tegninger, samt omslagsbilde. Denne handelsvirksomheten var årsaken til at Isfjorden har blitt konfeksjonsindustriens vugge i Norge
Søvik hadde sine røtter i nordnorsk landskap og lynne, noe hennes bilder bar preg av. Foruten landskapsbilder kom den særegne nordnorske humor og ironi til uttrykk, ofte med en alvorlig undertone.
Theodor Blich
Theodor Blich (født 10. desember 1863, død 1. juli 1928 i Kristiania) var en norsk skuespiller fra Øymark.
Han tok først utdannelse som tannlege (eksamen i 1880-årene) før han i 1899 ble ansatt ved Nationaltheatret der han virket frem til 1925. Han var og leder for Norsk Skuespillerforbund i 1905–06 og i 1919. Blich giftet seg i 1890 med den norske Olga Louise Berg (født 1866) fra Halden.
Loving
Loving er en amerikansk-britisk historisk dramafilm fra 2016 om Richard og Mildred Loving, som kjempet mot rasefordommene i USA i 1958 for å få lov til å gifte seg. Saken gikk hele veien til USAs høyesterett og endte med at raseblandede ekteskap ble lovlig.
Filmen ble regissert av Jeff Nichols, som også skrev manuset. Joel Edgerton og Ruth Negga spiller henholdsvis Richard og Mildred Loving. Marton Csokas, Nick Kroll og Michael Shannon har andre roller. Innspillingen ble satt i gang i Richmond i Virginia 16. september 2015 og varte til 19. november. Loving ble hovedsakelig spilt inn i Richmond, men også delvis i King and Queen County, Caroline County, Central Point og Bowling Green.
Handlingsreferat
Richard Loving, en hvit bygningsarbeider i Caroline County, Virginia, blir forelsket i en svart kvinne, Mildred Jeter. Når Mildred oppdager at hun er gravid, bestemmer de seg for å gifte seg. Men de vet at ekteskap mellom rasene bryter med loven i Virginia. De kjører til Washington, DC for å gifte seg i 1958. Richard planlegger deretter å bygge et hjem for seg selv og Mildred. Men kort tid senere går en sheriff og hans nestkommanderende hjem til dem, og arresterer begge to.
Sheriff Brooks forteller at ekteskapet deres ikke var gyldig i Virginia, og politiet fører begge to til fengsel. De blir dømt til ett års fengsel. Dommeren suspenderer imidlertid dommen, forutsatt at de ikke kommer tilbake til Virginia sammen i minst 25 år. Ekteskapet flytter deretter til Washington for å bo hos en gammel venn av Mildred. De vender tilbake kort tid senere, slik at deres første barn Sidney, kan leveres av Richards mor, en jordmor. Mildred og Richard får to andre barn sammen, Donald og Peggy.
Mildred skriver til daværende justisminister Robert F. Kennedy for å få hjelp. Kennedy henviser dem til American Civil Liberties Union. Advokat Bernard S. Cohen får saken deres, og de konkluderer med at dommen mot dem har en god mulighet for å gå helt til Høyesterett - og endre lignende regelverk over hele landet. Etter en bilulykke med et av barna deres, bestemmer paret seg for å reise tilbake til Virginia, samtidig som saken deres går gjennom domstolene. Saken deres får stor oppmerksomhet, og blir blant annet profilert i Life Magazine.
Delstaten hevder at mennesker fra forskjellige raser aldri var ment å leve sammen i ekteskap eller få barn sammen, og de går så langt som å antyde at ekteparets barn er bastard. Den lokale domstolen i Virginia nekter å oppheve dommen mot ekteparet. Advokaten deres anker deretter saken til den føderale høyesteretten, og de nekter for at ekteskapet deres er grunnlovsstridig.
Utgivelse og mottakelse
Loving hadde førpremière på utvalgte kinoer i USA 4. november 2016 og ordinær kinopremière 11. november 2016. Filmen fikk god kritikk og ble kåret til en av årets beste filmer av flere kritikere. Den konkurrerte om Gullpalmen under filmfestivalen i Cannes i 2016. Filmen ble nominert til flere bransjepriser. Negga ble nominert til Oscar for beste kvinnelige hovedrolle, men den gikk til Emma Stone for La La Land. Negga og Edgerton ble også nominert til hver sin Golden Globe under den 74. Golden Globe-utdelingen i januar 2017.
Mallecupes
Mallecupes er en utdødd slekt vedspisende biller som hører til den arkaiske familiegruppen Cupedidae.
Utseende
Middelsstore, smale, mørkbrunlig biller med lange, tynne antenner. Hodet har påfallende knøler, dekkvingene er lange og smale med tett og kraftig punktering. Pronotum har skarpt framskytende forhjørner.
Historie
Slekten er bare kjent fra kritt, 99-98 millioner år før nåtid, fra rav fra Myanmar.
Nicki Bille Nielsen
Nicki Niels Bille Nielsen (født 7. februar 1988) er en dansk fotballspiller som spiller for det danske 4.divisjonslaget Ishøy IF.
Han ble solgt fra Évian TG sommeren 2015.
Nicki Bille Nielsen startet sin karriere i førstedivisjonsklubben BK Frem hvor han debuterte i 2005. I 2006 gikk han til Seria A-klubben Reggina hvor han scoret i debuten i den italienske cupen. Han fikk ikke lenge etterpå sin debut i Serie A, men klarte ikke å ta en fast plass på laget. Etter et par låneopphold i de lavere divisjonene i Italia, returnerte han til Danmark og Nordsjælland i 2008. På to år spilte han 58 kamper for den danske Superliga-klubben og scoret 18 mål.
3. januar 2013 signerte Nicki Bille en fireårskontrakt med Rosenborg. Han gjorde sin offisielle debut for Rosenborg den 17. mars i en bortekamp mot Odd. Han scoret sitt første mål i sin tredje kamp i bortekampen mot Sogndal den 7. april, hvor han også fikk oppmerksomhet for sin åpenbare flørt med sangstjernen Tone Damli Aaberge.
Problemer
Den 27. september 2013 ble Bille Nielsen satt i arrest da han hadde knust et glass, spyttet på en ansatt og slått etter andre mennesker da han forlot baren Three Lions i Trondheim, hvor han hadde tilbragt aftenen. Nilsen fikk og vedtok en bot på 10.000 kroner for dette lovbruddet i tillegg til å bli irettesatt av Rosenborg.
Nielsen ble bøtelagt og sonet en fengselsdom på én måned etter en voldshendelse i Monaco på sommeren 2018. Nielsen ble på høsten/vinteren 2018 anholdt for å ha truet forbipasserende med luftpistol, og videre anmeldt for å ha angrepet en dørvakt i København.
I julen 2018 ble tre personer siktet for drapsforsøk på Nielsen i hans egen leilighet i København.
LHS 288
LHS 288, også kjent under betegnelsene Luyten 143-23 og GJ 3618, er en rød dvergstjerne og den stjernen i stjernebildet Kjølen som befinner seg nærmest Solen. Den ligger 15,6 lysår unna. Stjernen har en tilsynelatende størrelsesklasse på 13,92 og lyser dermed for svakt til å la seg observere i synlig lys med det blotte øye. Nyere studier tyder på at en planet på størrelse med Jupiter kretser rundt stjernen.
Moussa Camara
Moussa Camara (født 12. februar 1988) er en malisk friidrettsutøver, som konkurrerer i mellomdistanseløp. Han representerte Mali under Sommer-OL 2012, der han ble utslått i de innledende rundene på 800 meter.
Halvor Fanden
Halvor Tordsen på Skjeggerud også kjent som Halvor Fanden (født om lag 1599 i Lier, døde 1657 på Ramstad i Ski). Han var familieoverhode i en norsk kunstnerfamilie med treskjærere og musikere. Han var gift med Jøran Halvorsdatter fra Åmot i Lier.
Kunsthistorikere omtaler ham som Halvor Fanden, mens familiens medlemmer brukte formen Fane eller Fahne. Etterkommere sluttet å bruke navnet på midten av 1700-tallet. Lite tyder på at han kalte seg Fanden, men han brukte etternavnet Ramstad sent i livet. Halvor Ramstad skrev i blomstrende språkdrakt et partsinnlegg til retten i 1646 vedrørende en tvist svogeren Åsmund hadde med Halvor Sjursen Landfall om gården Lille Landfall. Åsmunds kone hadde odelsrett i gården og motsatte seg å selge.
Willy Kuijpers
Willy Kuijpers (født 1. januar 1937 i Leuven i Belgia, død 17. november 2020 samme sted) var en belgisk politiker.
Halvor Fanden
Halvor Fanden var blant landets fremste bildende kunstnere på den tiden, selv om det er vanskelig å henføre bestemte arbeider til ham fordi sønnene fortsatte familietradisjonen. De fleste av familiens arbeider er i privat eie.
Bergininae
Bergininae er en artsfattig underfamilie av vedsoppbiller som lever av sopp, gjerne på eller i døde trær.
Centre-Nord
Centre-Nord er en av Burkina Fasos 13 regioner. Centre-Nord hadde i 2006 1,203,073 innbyggere. Regionhovedstaden er Kaya. Regionen består av tre provinser: Bam, Namentenga og Sanmatenga.
Bergininae
Utseende
Små til middelsstore (1 – 6 mm), avlange, brunlige biller.
Halvor Fanden
Den ene sønnen Samuel Halvorsen Fane har skåret et par pokaler som står på Rosenborg slott i København, og i tillegg har Nasjonalmuseet i Danmark minst to drikkekanner fra den eldre. Andre sønner var Anders Halvorsen Holstad, Ole (Oluf) Halvorsen Næss og Guttorm Halvorsen Fanum. Etterkommere av disse var også treskjærere og musikere blant andre Halvor Andersen Fanden (født omkring 1657) på Vevelstad og Jørgen Samuelsen Fane.
Willy Kuijpers
Han var flamsk nasjonalist og satt i Belgias føderale parlament (både som representant 1971-1984 og som senator 1989-1995), i Det flamske parlament (1995-1997), og i Europaparlamentet (1984-1989, for den nederlandskalende belgiske gruppering), og var også aktiv i lokalpolitikken, blant annet som borgermester i Herent (1983-1988) i provinsen Flamsk Brabant. Han hadde en særlig interesse for utdannelsespolitikk og internasjonal utviklingshjelp.
Bergininae
Levevis
I motsetning til andre vedsoppbiller lever ikke disse artene på sopp, men eter pollen, blant annet i hannkongler på furu. Én av artene er kjent som et rovdyr på skjoldlus.
Halvor Fanden
Familien skal være opphavet til Fanitullen.
Willy Kuijpers
Kuijpers døde av covid-19 i 2020.
Bernt Alaborg
Bernt Gudbrandr Alaborg  (født 1954 i Oslo) er en norsk dikterfilosof.
Bergininae
Utbredelse
Gruppen er utbredt i Europa, Nord- og Mellom-Amerika inkludert Karibia, på Madagaskar og andre øyer i Indiahavet.
Windsor-uniform
Windsor-uniform er en klesdrakt båret av mannlige medlemmer av den britiske kongefamilien (og de øverste medlemmene av hoffet) ved Windsor Castle.
Den 72. Golden Globe-utdelingen
<div style="float: right; font-size: smaller; background-color:#E6E6FA; padding: 12px; margin-left: 5em; margin-bottom: 2em; width: 180px" align="center"> '''Den 72. Golden Globe-utdelingen'''
Windsor-uniform
Uniformen ble innført av Georg III i 1779. Den formelle varianten, som hadde en god del gulldekorasjoner, overlevde ikke etter 1936, men den uformelle typen bæres fortsatt: en mørk blå jakke med røde facings. Den bæres nå kun ved Windsor Castle, og siden kong Edward VIIs tid har den generelt kun blitt brukt som kveldsantrekk (men Charles, fyrste av Wales har båret en versjon av den som rideantrekk.
Den 72. Golden Globe-utdelingen
11. januar 2015
Boyhood
Musikal- eller komediefilm:
The Grand Budapest Hotel
Dramaserie:
The Affair
Transparent
Miniserie eller TV-film:
Fargo '''Den 72. Golden Globe-utdelingen''' ble avholdt 11. januar 2015 for å tildele priser til de beste prestasjonene innenfor film- og TV-året 2014. Programledere for prisutdelingen var Tina Fey og Amy Poehler som også var verter for den 70. og den 71. seremonien. Prisutdelingen ble sendt direkte på TV-kanalen NBC.
Vinnere og nominerte
Følgende vant priser under den 72. Golden Globe-utdelingen:  Vinnerne står først og er markert med fet skrift.
Filmer med flere nominasjoner
Følgende 12 filmer mottok mer enn én nominasjon:
TV-serier med flere nominasjoner
Følgende 15 TV-serier mottok mer enn én nominasjon:
Filosofiåret 1709
Filosofiåret 1709 er en oversikt over hendelser, utgivelser og personer med tilknytning til filosofi i 1709.
DEN 1048-3956
DEN 1048-3956 er en brun dverg beliggende rundt 13 lysår unna jorden i stjernebildet Luftpumpen. Den er blant de interstellare objektene som ligger nærmest jorden. Med en tilsynelatende størrelsesklasse på rundt 17 lyser dette substellare objektet veldig svakt og krever et teleskop med påmontert kamera for å bli synlig fra jorden. Objektet har stor egenbevegelse og beveger seg for tiden vekk fra solsystemet.
Ved hjelp av radioastronomi ble det i 2005 oppdaget et kraftig utbrudd (flare) av stråling fra dette objektet.
Anis Ananenka
Anis Ananenka, belarusisk Аніс Ананенка - Anis Ananjenka (født 29. november 1985) er en belarusisk friidrettsutøver, som konkurrerer i mellomdistanseløp. Han representerte Belarus under Sommer-OL 2012, der han ble utslått i de innledende rundene på 800 meter.
VM i bobsleigh og skeleton 1997
VM i bobsleigh og skeleton 1997 (verdensmesterskapet i bobsleigh og skeleton) ble arrangert i St. Moritz og Lake Placid i 1997.
Verdenscupen i hurtigløp på skøyter 2012/13 – Verdenscup 5
Femte runde av verdenscupen i hurtigløp på skøyter 2012/13 ble avholdt i Heilongjiang Indoor Rink i Harbin, Kina 15.–16. desember 2012.
Marc Daniëls
Marc Daniëls (født 10. juli 1959 i Jette ved Brussel i Belgia, død 10. mai 2021),  også kjent som De Marck, var en belgisk tegneserietegner og maler. Han drev Studio Max sammen med Rik De Wulf fra 1999 til 2010.
Biografi
Daniëls studerte bildende kunst ved Koninklijk Atheneum Brussel i Jette. Han tegnet illustrasjoner og tegneserier for Brussels aviser.
I 1999 grunnla han Studio Max! med De Wulf. De utviklet tegneseriestripen Stam en Pilou for den belgiske posts ungdomsfilateli, og dette ble senere publisert i albumsform i 2000. I 2010 kom det 25. albumet i serien. Samme år ble studioet stengt. I 2011 fikk dette tegneserien en vegg langs Rue des Alexiens/Cellebroersstraat i Brussel.
I 2009 tegnet han albumet Alexander de Grote 1 i Jacques Martins utdannelseserie De reizen van Alex, sammen med De Wulf og andre. I 2011 tegnet en syvdelers serie på grunnlag av et scenario av Danny Verbiest og brusselsmaleren og kunsthandleren Geert Van Bruaene (1891-1964).
Daniëls døde i en alder av 61 som fløge av covid-19.
Filosofiåret 1657
Filosofiåret 1657 er en oversikt over hendelser, utgivelser og personer med tilknytning til filosofi i 1657.
Ski-VM 2017 – Hopp stor bakke menn kvalifisering
Ski-VM 2017 – Hopp stor bakke menn kvalifisering ble avholdt den 1. mars 2017. Ti utøvere var forhåndskvalifisert grunnet plassering i verdenscupen, mens de 40 beste utøverne i kvalifiseringen fikk delta i storbakkerennet påfølgende dag.
Gstaad
Gstaad (uttale: [kʃtaːd̥]) er en landsby i Berner Oberland i kantonen Bern i Sveits. Landsbyen ligger i kommunen Saanen og er særlig kjent som et feriested for rike skiturister. Gstaad har ca 3 200 innbyggere.
Siden 1997 har sentrum av Gstaad vært en bilfri sone.
Hver sommer går tennisturneringen Swiss Open av stabelen i Gstaad, og byen har tidligere arrangert verdenscupen i skihopping og den sveitsiske hoppuka i Mattenschanze.
VM i bobsleigh og skeleton 1998
VM i bobsleigh og skeleton 1998 (verdensmesterskapet i bobsleigh og skeleton) ble arrangert i St. Moritz i Sveits i 1998.
San Cristóbal-vulkanen
San Cristóbal-vulkanen er med sine 1745 m den høyeste vulkanen i Nicaragua. Den ligger i departementet Chinandega i landets nordvestlige hjørne, hvor den danner en mektig kulisse for byene Chichigalpa og Chinandega, som begge ligger bare ca 15 km unna. Vulkanen er også blant Nicaraguas mest aktive, med hyppige, men til gjengjeld som regel relativt milde utbrudd.
San Cristóbal gir også navn til en vulkangruppe som omfatter ytterligere 4 vulkaner i umiddelbar nærhet av hovedvulkanen. Innenfor en omkrets av ca 4 km ligger El Chonco, Moyotepe og Casitas, mens La Pelona ligger som en østlig utløper. I 1998 ble en landsby begravd i en ras-katastrofe utløst av Casitas.
Vulkanen er også en del av Cordillera Los Maribios, en 60 km lang, mer eller mindre sammenhengende rekke av vulkaner som går parallelt med Nicaraguas Stillehavskyst. Den strekker seg fra San Cristóbal i nordvest til Momotombo ved Managuasjøen i sørøst.
Karakteristika
San Cristóbal er den yngste vulkanen i vulkangruppen av samme navn. Den er en tilnærmet symmetrisk stratovulkan med en utpreget konisk form. Kraterets størrelse er ca. 500 x 600 m. Vulkanen var på et tidspunkt dekket av tropisk skog, men de store mengdene av gass og røyk den kontinuerlig slynger ut har tatt livet av mye av vegetasjonen.
Esarcinae
Esarcinae er en artsfattig underfamilie av vedsoppbiller som lever av sopp, gjerne på eller i døde trær.
Utseende
Middelsstore, avlange og litt flate, blanke, mørkbrunlige vedsoppbiller. Oversiden er kraftig punktert med fine hår. Antennene er trådformede.
Utbredelse
Gruppen er utbredt i Sør-Europa, Nord-Afrika og i Mellom-Amerika (Panama).
Masato Yokota
Masato Yokota (født 19. november 1987) er en japansk friidrettsutøver, som konkurrerer i mellomdistanseløp. Han representerte Japan under Sommer-OL 2012, der han ble utslått i de innledende rundene på 800 meter.
Centre-Ouest
Centre-Ouest er en av Burkina Fasos 13 regioner. Centre-Ouest hadde i 2006 1,183,473 innbyggere. Regionhovedstaden er Koudougou. Regionen består av fire provinser: Boulkiemdé, Sanguié, Sissili og Ziro.
Ski-VM 2005 – Sprint kvinner
Kvinnenes sprint i klassisk stil under Ski-VM 2005 ble avholdt 22. februar 2005 i Oberstdorf.
Øvrevatnet
Øvrevatnet kan vise til
Filosofiåret 1711
Filosofiåret 1711 er en oversikt over hendelser, utgivelser og personer med tilknytning til filosofi i 1711.
Brice Etès
Brice Etès (født 11. april 1984) er en monegaskisk friidrettsutøver, som konkurrerer i mellomdistanseløp. Han representerte Monaco under Sommer-OL 2012, der han ble utslått i de innledende rundene på 800 meter.
Samorn Kieng
Samorn Kieng (født 4. mars 1983) er en kambodsjansk friidrettsutøver, som konkurrerer i mellomdistanseløp. Han representerte Kambodsja under Sommer-OL 2012, der han ble utslått i de innledende rundene på 800 meter.
Jeffrey Riseley
Jeffrey Riseley (født 11. november 1986) er en australsk friidrettsutøver, som konkurrerer i mellomdistanseløp. Han representerte Australia under Sommer-OL 2012, der han ble utslått i de innledende rundene på 800 meter.
Lithocupes
Lithocupes er en utdødd slekt av biller som trolig levde i døde eller dødende trær eller deres røtter. Slekten levde i Trias.
Jeffrey Riseley
Han deltok for landet sitt på 800 meter under Sommer-OL 2020 i Tokyo og hadde 21. beste tid totalt i semifinalene, men kvalifiserte seg ikke til finalen.
Lithocupes
Utseende
Artene som er plassert i denne slekten er svært ulike i størrelse, med kroppslengder mellom 3,5 og 22 millimeter.
Historie
Denne slekt er kjent fra Trias, 235-221 millioner år før nåtid, fra Kirgisistan.
Meliphagoidea
Meliphagoidea er en overfamilie som inkluderer fire eller fem familier i gruppen av sangfugler (Passeri), som er én av tre store klader i ordenen av spurvefugler (Passeriformes). Artene er i hovesak utbredt i Australasia, men et fåtall finnes også i det sørlige Sørøst-Asia. Gruppen teller cirka 290 arter.
Budalselva kraftverk (Kinn)
Budalselva kraftverk er et vannkraftverk ved Sunndalsvatnet i Kinn kommune i Vestland.
Antti Aalto (skihopper)
Antti Aalto (født 2. april 1995 i Kides) er en finsk skihopper som representerer Kiteen Urheilijat.
Budalselva kraftverk (Kinn)
Det er et elvekraftverk som utnytter et fall på 107 meter i Budalselva.
Installert effekt er 540 kW fra en peltonturbin. Antatt årsproduksjon er 3 GWh.
Saint-Nizier-du-Moucherotte
Saint-Nizier-du-Moucherotte er en kommune i departementet Isère i regionen Auvergne-Rhône-Alpes i sydøstre Frankrike. Kommunen ligger i kantonen Villard-de-Lans som tillhører arrondissementet Grenoble. I år 2010 hadde Saint-Nizier-du-Moucherotte 998 innbyggere.
Meliphagoidea
Sibley & Ahlquist definerte opprinnelig tornsmettfamilien (Acanthizidae) og børstefuglfamilien (Dasyornithidae) som underfamilier i en utvidet diamantfuglfamilie (Pardalotidae), men dette var kontroversielt. Senere studier viste også at diamantfuglene var nærmere beslektet med artene i honningeterfamilien (Meliphagidae) og godt kunne defineres som en underfamilie i denne gruppen. Diamantfugler har tradisjonelt blitt betraktet som avvikende honningetere, men nå viser nyere forskning at familien best kan håndteres som en basal selvstendig familie under Meliphagoidea.
Inndeling
Inndelingen følger i hovedsak Barker et al. (2002) og Gardner et al. (2010), og rekkefølgen følger HBW Alive og er i henhold til Woinarski & Bonan (2017). Norske navn på gruppene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men kun en foreløpig beskrivelse på en art eller gruppe som ikke har blitt offisielt navngitt enda.
Saint-Nizier-du-Moucherotte
Byen har i tillegg en kjent hoppbakke, Dauphine som ble brukt som hoppbakke under Vinter-OL 1968, samt to ganger i verdenscupen i skihopping.
Befolkningsutvikling
Referanse:INSEE
Antti Aalto (skihopper)
I Ski-VM 2017 på hjemmebane i Lahtis endte Aalto på 38.-plass i normalbakkerennet, mens han fire dager senere vant kvalifiseringen til storbakkerennet.
Khi-rho
Khi-rho er en grafisk figur og et av de tidligste kristogrammene. Figuren er et mye brukt symbol innenfor den kristne kirke. Figuren er dannet ved å slå sammen de to første (store) bokstavene khi og rho (ΧΡ) i det greske ordet «ΧΡΙΣΤΟΣ»  =Kristus, slik at det blir et monogram. Selv om figuren ikke er et vanlig kors, kan khi-rho tolkes som å bety Jesu korsfestelse og symbolisere hans status som Kristus.
Figuren khi-rho ble også brukt av hedenske greske skrivere som et merke i margen for å markere særlig viktige avsnitt. Bokstavene khi og rho sto da for khrēston, som betyr «god». Noen mynter med bilde av Ptolemaios III av Egypt (r. 246–222 f.Kr) var merket med en figur som tilsvarer khi-rho.
Khi-rho-figuren ble også brukt av den romerske keiseren Konstantin den store som vexillum, kjent som Labarum. Tidlige symboler som lignet på khi-rho var staurogrammet og IX-monogrammet
Kristne fortellinger om Konstantins bruk av khi-rho
Eusebius av Cæsarea (død i 339), biskopen som skrev den første, overlevende historien over de tidlige, kristne kirkene, hadde to ulike opptegnelser av hendelsene. I kirkehistorien sin, skrevet kort tid etter slaget og før han hadde hatt noen kontakt med Konstantin, nevner han ingen drømmer eller visjoner, men sammenligner det at Maxentius druknet i Tiber, med fortellingen i ''Bibelen og hvordan faraos soldater drukner, og gir guddommelig inngripen æren for Konstantins seier.
I et minneskrift for den romerske keiseren Eusebius skrev etter Konstantins død, Konstantins liv (ca 337-339), er det med et mirakuløst syn i Gallia, lenge før dette slaget. I denne versjonen hadde keiseren tenkt over de mørke skjebnene som hadde rammet hærførere som påkalte hjelp fra mange ulike guder, og han bestemte seg for å søke guddommelig hjelp i et påfølgende slag fra den Ene Gud. Klokken tolv så Konstantin et lysende kors over solen. Festet i dette stod det på gresk «Τούτῳ Νίκα!». Ikke bare Konstantin, men hele hæren så mirakelet. Samme natt kom Kristus til keiseren i en drøm og ba han lage en kopi av symbolet han hadde sett på himmelen, noe som ville være beskyttelse i kampen.
Eusebius skrev at Konstantin selv hadde fortalt ham denne historien og forsikret at den var sann med eder sent i livet «når jeg var kjent verdig hans bekjentskap og selskap». Han skrev også at om noen andre hadde fortalt denne historien, ville det vært vanskelig å akseptert den.
Eusebius beskrev også labarumen, den militære standarden som inkorporerte khi-rho-symbolet, brukt av Konstantin i sin krig mot Licinius.
Astronomisk khi
Selv om moderne fremstillinger av khi-rho-symbolet viser de to linjene i khi-en som krysser hverandere i nittigradersvinkler, har de tidligste versjonene av symbolet en khi som er dannet med ekliptiske vinkler og himmelekvator. Dette bildet er mest fremtredende i Platons Timaios, hvor det blir forklart at de to båndene som danner «verdenssjelen» (anima mundi) krysser hverandre som bokstaven khi De to bena i khien minnet ikke bare de tidlige kristne og korset, «it reminded them of the mystery of the pre-existent Christ, the Logos Theou, the Word of God, who extended himself through all things in order to establish peace and harmony in the universe» med Robert Griggs ord.. Hugo Rahner oppsummerte og sa at «The two great circles of the heavens, the equator and the ecliptic, which, by intersecting each other form a sort of recumbent khi and about which the whole dome of the starry heavens swings in a wondrous rhythm, became for the Christian eye a heavenly cross.» I Platons bilde i Timaios så Justin Martyr, en kristen apologet som skrev i det andre århundret, en prefigurasjon av korset og et annet tidlig vitnesbyrd om dette kan være utsagnet i Didache som sier «tegn på utstrekning i himmelen» (sēmeion ekpetaseōsen ouranō).
Senere bruk
Bruk av en krans rundt khi-rho-symbolet symboliserer seieren ved Jesu oppstandelse fra de døde, og er et tidlig visuelt uttrykk for sammenhengen mellom korsfestelsen og oppstandelsen i triumf, slik man ser det i en sarkofag i Roma fra det fjerde århundret. Her, i en omkranset khi-rho, ser man Jesu død og oppstandelse som uløselig sammenknyttede, og ikke oppstandelsen som en «happy ending» på slutten av Jesu liv på jorden. Ettersom dette symbolet også ble brukt på den romerske standarden, har det også symbolisert den kristne tros seier: De samme soldatene som hadde arrestert Jesus og ført han til Golgata gikk nå under en fane som viste den oppstandne Jesus.
Etter Konstantin ble khi-rho en del av det offisielle symbolet for imperiet. Arkeologer har funnet bevis for at symbolet ble preget på hjelmer tilhørende soldater sent i den romerske perioden. Mynter og medaljonger som ble lagd under Konstantin bar også symbolet. Rundt 350 begynte man å bruke det på kristne sarkofager og i fresker Det ser ut som om Magentius var den første som brukte khi-rho sammen med alfa og omega, noe man finner på baksiden av mynter fra 353. Fra det romerske Britannia ble det funnet en mosaikk i Dorset i 1963. Stilistisk kan man datere dette til det fjerde århundret. Sentralt ser man en skjeggløs mann og en byste drapert i et pallium foran et khi-rho-symbol. Dette er flankert av granatepler, et symbol for evig liv. En annen romersk-britisk khi-rho ble funnet i en freske i Lullingstone. Symbolet ble også funnet i sene romerske signetringer fra Storbritannia.
Tamás Kazi
Tamás Kazi (født 16. mai 1988) er en ungarsk friidrettsutøver, som konkurrerer i mellomdistanseløp. Han representerte Ungarn under Sommer-OL 2012, der han ble utslått i de innledende rundene på 800 meter.
Manuel Antonio (friidrettsutøver)
Manuel Antonio (født 3. november 1988) er en angolansk friidrettsutøver, som konkurrerer i mellomdistanseløp. Han representerte Angola under Sommer-OL 2012, der han ble utslått i de innledende rundene på 800 meter.
Audun Ramo
Audun Ramo (født 3. juli 1984 i Alta) er en norsk bassist, komponist og arrangør. Som utøver er han kjent fra scener for world music, jazz, pop og blues i ensembler som Nutopia, Michael Aadal Group, Grande (Vinner av Spellemannprisen 2007 i klassen blues), The Crank Bros (nominert til Spellemannprisen 2009 i klassen blues) og Spejs.
Han har også vært session-musiker for blant andre Anne Marie Almedal, Kjetil Grande, Rein Alexander og Vidar Busk.
Hedmarken tingrett
Historie
Hedmarken var ett sorenskriverembete fra det ble opprettet ved kongebrev fra kong Christian IV 31. juli 1591 og frem til 8. januar 1777, da embetet ble delt i Nord-Hedmark og Sør-Hedmark sorenskriverembeter (også omtalt som Nordre og Søndre Hedemarken sorenskriverier). Før dette hadde det vært en tingskriver på Hamar, Antonius Knudsen Wincke, siden senest 1588.
Hamar byfogd- og sorenskriverembete ble opprettet 1. juli 1863. Opprettelsen fulgte av kongelig resolusjon av 12. oktober 1861, som etablerte Hamar kjøpstad som egen jurisdiksjon. Dermed var det opprinnelige Hedmarken sorenskriverembete delt i tre. Den nye rettskretsen besto av Vang tinglag, som ble skilt ut fra Nord-Hedmark og Sør-Hedmark sorenskriverembeter. Embetet besto frem til 20. juli 1901, da de utskilte områdene ble tilbakeført.
I forbindelse med sammenslåingen av Hamar og Vang kommuner 1. januar 1992 ble Nord-Hedmark og Sør-Hedmark sorenskriverembete igjen slått sammen til ett embete ved navn Hedmarken sorenskriverembete. Alle byretter, herredsretter og sorenskriverembeter i Norge fikk fellesbetegnelsen tingrett 1. januar 2002, og embetet ble dermed hetende Hedmarken tingrett.
Nord-Hedmark og Sør-Hedmark sorenskriverembeter var fra 1970 og frem til sammenslåingen i 1992 samlokalisert i fylkeshuset i Hamar. Tingretten flyttet sammen med Eidsivating lagmannsrett inn i Hamar tinghus i 1999.
1777–1992
For sorenskriverne i perioden fra 1777 til 1992, se Nord-Hedmark og Sør-Hedmark sorenskriverembeter, og for perioden 1863 til 1901 også Hamar byfogd- og sorenskriverembete.
Song Binbin
Song Binbin (født 1949), også kjent som Song Yaowu, var en høyere leder innen de kinesiske rødegardistene under kulturrevolusjonen. Hun ble notorisk kjent etter at hun hadde enført en studentergruppe i en ansjon som førte til drapet av Bian Zhongyun, den første læreren som måtte bøte med livet under kulturrevolusjonen. Dette var en aksjon hun hørste offentlig anerkjennelse for av Mao Zedong. Song Binbin har senere tatt avstand fra og bedt om unnskyndning for sine handlinger.
Rødegardist under kulturrevolusjonen
Hun var i 1966 en hovedleder for de venstreorienterte rødegardistene ved den pikeskolen hun studerte ved i Beijing. Rødegardistene gikk inn for å kullkaste Kinas institusjonelle rammeverker ut av uoppslutning om og beundring for Mao." Song Binbin anførte en oppstand ved Forsøkshøyskolen tilknyttet Beijings læreruniversitet i Beijing. Hun deltok med en trekjepp med å slå til døde skolens skolens rektor, Bian Zhongyun, i august 1966. Bian Zhongyun var den første lærer som ble drept under kulturrevolusjonen, og dette drapet ble fulgt av et aksellererende antall drap utført av rødegardister.
Etter få dager - den 18. august 1966 - ble en drøy million rødegardister forsamlet på Den himmelske freds plass. Her fremstod Mao i uniform foran de mange unge studentene, og de ble utstyrt med røde silkearmbånd til erstatning for sine selvlagede bomullsbånd, og ble oppildnet av ham og andre til å ødelegge de fire gamle. Der ble Song Binbing kalt frem og fikk feste et slikt rødt armbånd på Maos arm. Hendelsen er fastholdt på et berømt fotografi. Foran blinkende kameraer spurte Mao henne hva navnet hennes betøs. Da hun fortalte at Binbin betød «myk, mild», foreslo han at Yaowu, «vær krigersk», var et mer passende navn. Hennes berømmelse skjøt til himmels.
Etter kulturrevolusjonen
Etter kulturrevolusjonen dro Song til USA for studier og tok der et doktorgrad ved Massachusetts Institute of Technology. Hun arbeidet så for Massachusetts Department of Environmental Protection. I 2003 flyttet hun tilbake til Kina.
Hun har senere bedt om unnskyldning for sine gjerninger under kultuirrevolusjonen.
Skjærdalen (vei)
Skjærdalen (9–69, 2–76) er en vei i Tyristrand i Ringerike.
Veien starter fra Vikersundveien, ved den nedlagte trevarefabrikken, og løper sørvestover mot Tyrifjorden. Den krysser Randsfjordbanen ved Tyristrand stasjon, og ender opp ved Kindsviken brygge på Tangen. På nordsiden av Randsfjordbanen går det også en sidevei østover til blant annet Skjærdalen bruk.